Taseddart-agi tis snat, tessefham-d belli abeḥri-nni i d-iṣuḍen di tazwara yuweḍ-d, yessaki-ten i wakken ad mεawanen tilufa i d-yerzan fell-asen, ma llan wid i ten-issefcalen ad ten-εezlen ur asen-sellen ara. Abeḥri-agi d abeḥri n tdukli i d-ceyyeε ǧerǧer, d aweṣṣi ɣef tlelli d tegmat i wakken ad as-rnun lhiba i yisem-is , ad yali ccan-is wa d-ibeggen umezruy-is s way-a ara zuxxen warraw-is, anda i d-yenna :